***Народно читалище „Св.Св.Кирил и Методий”-1919 г.***

с.Дорково,п.к.4641,ул. „Цепина”№52,общ.Ракитово,обл.Пазарджик

тел.: 0879 491890 e-mail: dorkovo@abv.bg

**ОТЧЕТЕН ДОКЛАД ЗА ДЕЙНОСТТА ПРЕЗ 2020 Г.**

**НА НЧ „СВ.СВ.КИРИЛ И МЕТОДИЙ -1919 Г.” С. ДОРКОВО**

Уважаеми читалищни членове и гости,

Народно читалище „Св.Св. Кирил и Методий – 1919 г.” е традиционно самоуправляващ се български културно–просветен център за жителите на село Дорково. В неговата дейност участват всички физически лица без оглед на ограничения за възраст и пол, политически и религиозни възгледи и етническа принадлежност. Читалището работи за постигане на своите цели при условията и по реда на Закона за народните читалища, а именно - за да развива и обогатява културния живот, социалната и образователната дейност в населеното място, да запазва и развива традициите и обичаите на българския народ, да разширява знанията на гражданите и да ги приобщава към ценностите и постиженията на културата, науката, изкуството, да възпитава и утвърждава национално самосъзнание, да осигурява за всички достъп до информация.

Целта и задачата на читалището е да създава, опазва и разпространява духовните ценности, да развива творческите способности, да задоволява културните потребности и интересите на населението, да развива и обогатява социалната и образователна дейност, да развива добри условия за изграждане на обществото в контекста на предизвикателствата на днешния ден.

За осъществяването на своите цели и задачи, читалищното настоятелство, проверителната комисия и щатният персонал в читалището работят върху следните дейности:

1. **Уреждат и поддържат общодостъпна библиотека**

 **Основни цели:**

* поддържане и обогатяване на библиотечния фонд
* подобряване работата с читателите – увеличаване броя на читателите и на читателските посещения
* организиране на мероприятия за честване на исторически събития и личности
* работа с местната власт, училище и детска градина
* предоставяне на компютърни и интернет услуги
* участия в проекти

Библиотечната дейност е една от основните функции на читалището. В библиотеката се събират, обработват, организират, съхраняват и предоставят за обществено ползване библиотечни и информационни услуги за населението. Тя осигурява свободен достъп за своите читатели, като се обръща внимание за привличането на нови читатели, за създаване на трайни навици за четене и получаване на знания и умения. В рамките на тези дейности с помощта на различни методи и форми на работа /уреждане на кътове с литература, среща с ученици, литературни четения и др./ се създават условия за пълноценно използване на библиотечния фонд.

 Книжният фонд на библиотеката в момента е 12700 тома литература от различни отрасли на знанието.

 През 2020 г. читателите в библиотеката са 140 души, които са направили 918 посещения и са заели 1594 библиотечни материали.

Постъпленията за отчетния период са набавени със защитени проекти към Министерство на Културата „Българските библиотеки – съвременни центрове за четене и информираност 2020”, втора конкурсна сесия -102 броя книги, на обща стойност 1214,26 лева. Чрез дарения постъпиха 777 броя книги на стойност 1427.15 лева.

Изготвят се и се поддържат информационните табла за отбелязване на бележити дати и събития през годината по предварително изготвен културен календар.

В библиотеката през отчетния период се проведоха следните мероприятия:

* Представяне и обсъждане на книгата на г–жа Габриела Пенчева – Астеера „ Да се превърна в пеперуда”
* Организиране, подготвяне и провеждане на концертна програма по случай Националния празник на България 3–ти март.
* Подготовка и провеждане на „Международен фолклорен фестивал за автентичен фолклор Дорково 2020”. За 22 - рия фестивал се наложи да действаме и реагираме в движение и да се нагаждаме към променящата се обстановка всеки ден. Затова организацията ни избра да осъществи фестивала по нов начин, съобразявайки се с изискванията и отговорността, която носим всички един към друг за опазване на здравето си. С оглед това да се опазят участниците и публиката, предвид епидемичната обстановка от COVID-19 тазгодишният фестивал се проведе ВИРТУАЛНО. Изпълненията бяха отразени в нашия Youtube канал, на FB страницата на фестивала, на интернет страницата на читалището [https://nch-sv-sv-kiril-i-metodii-1919.jimdosite.com/](https://nch-sv-sv-kiril-i-metodii-1919.jimdosite.com/?fbclid=IwAR0p_D5imzWMgJLTci5W342A4tTsmm54-3cq8cDM7gszTQYewJM2s4129Qg)
* Представяне и обсъждане на книгите на г-н Кирил Аспарухов – „Остаряло слънце”, „Играх си с облаците днес….”, „Продължение 101 интервюта 2”, „Любовни следи”.
* С поздравителен адрес, обръщение и забавна игра бе отбелязан Международният ден на възрастните хора.

Библиотеката продължи да работи по проекта на Програма „Глобални библиотеки–България”. Българските библиотеки, място за достъп до информация и комуникация за всеки”. По този проект се отчита работата на 3 броя компютри, 1 брой мултимедия и 1 брой многофункционално устройство.

За да се превърне библиотеката в уютен и привлекателен център, е необходимо промяна на интериора и освежаване. За да задържим читателския интерес и повишим броя на читателите, е необходимо постоянно да обновяваме книжния фонд, за който трябва да се отделят финансови средства. Ограничените финансови възможности се отразяват върху библиотечното комплектоване.

Ще продължим работата си за популяризиране на книгата и четенето, за превръщането на библиотеката ни в място за четене и информираност.

**Поддържане и работа на образователен информационен интернет център в читалището.**

Образователният информационен център към читалището функционира от 20 години. В момента центърът разполага с един брой работещ компютър, принтер, многофункционално устройство, цветен принтер, ламинираща машина, подвързваща машина, които са на разположение на потребителите. През 2020 година центърът е предоставил следните услуги на населението: помощ на учениците при решаване на домашни за училище, проверка на здравни осигуровки, таксите за електроенергия и вода, попълване на автобиография – европейски модел /CV/, мотивационно писмо на желаещите да започнат нова работа, даване информация на земеделски производители, създаване на профили на потребители в различни сайтове, копиране и принтиране на документи, изработване на покани и обяви, презентации, предоставяне на сайтове за четене на електронни книги, даване на първи стъпки на потребителите, които имат желание за работа с компютър, игри и други. В центъра се провеждат и обучения от различно естество.

През 2020 година центъра е посетен от 134 души. Ползваните от тях услуги са 1255 броя, от които 1 услуга интернет, 288 броя са печат, 933 са копирни услуги, 24 броя ламинат, 9 броя сканирани документи.

 **Развитие и подпомагане на любителското народно творчество**

 **Основни цели:**

* Издирване, съхранение и популяризиране на българския фолклор
* Поддържане дейността на самодейните състави и групи

 През отчетния период в читалището продължават да работят следните състави и формации:

* Ансамбъл за автентичен фолклор „Овчарска песен”
* Армънска фолклорна група „Фантъна” /Изворче/
* Женска танцова формация „Цепина”
* Детски танцов състав

**Ансамбъл „Овчарска песен”** през отчетния период се ръководеше от специалист хореограф – Йордан Зеленгоров. Благодарение на неговия ентусиазъм, отличен професионализъм и обичта към родното, той дава всичко от себе си ансамбълът да върви напред. Изготвените програми са вълнуващи и завладяващи, както за самите самодейци така и за зрителите. Той е човекът, който сплотява всички поколения в ансамбъла.

Изявите на ансамбъла през 2020 година са:

21.01.2020 г. – Концертна програма по случай „ Бабин ден”. Поздравихме всички щастливи майки сдобили се със свидни рожби през изтеклата година. По стара българска традиция поляхме на бабите дочакали своите мили внучета, а те от своя страна почерпиха с вкусни питки за тяхно здраве.

31.01.2020 г.– участие в благотворителен концерт „Да върнем усмивката на Ники”.

03.03-2020 г. – Национален празник на България – съвместен концерт с ОУ „Христо Ботев”, ДГ „3 – ти март” и ансамбъл „Овчарска песен”.

23.07.2020 г. – участие в заснемане на Международния фестивал за виртуален формат.

03.08.2020 г. – ансамбълът бе поканен и участва в Международен фестивал „Folk nuance” – Китен. Участниците бяха наградени с купа, плакет, грамота и златен медал за извоювано първо място. Контактът с международните групи и с организаторите на фестивала, получените награди и чудесно направените снимки са преживените емоции, които ще останат вечен спомен у самодейците.

12.09.2020 г. – участие на ансамбъла в село Горна Росица /обл. Габрово/ по случай отбелязване на 120–та годишнина на читалището им.

За всички участия на ансамбъла сърдечно благодарим за упорития труд, професионализъм и творческо вдъхновение на художествения ръководител Йордан Зеленгоров, на отделеното от Вас, самодейци, свободно време за репетиции и отличното представяне на престижни сцени, където разкривате красотата на музикалното певческо и танцово изкуство от нашето читалище. Бъдете здрави и сплотени, желая Ви удовлетворение и много сценични изяви.

**Армънска фолклорна трупа „Фантъна” /Изворче/**

Групата е създадена в началото на 1999 г. с цел да съхрани и предаде на поколенията автентичните армънски песни, празници и обичаи, да издири и запази характерното за армъните празнично и всекидневно облекло. Художествен ръководител на групата е Георги Гушев.

През отчетната 2020 година групата взе участие в заснемането на виртуален формат на 22–рия „Международен фестивал за автентичен фолклор Дорково”.

Групата продължава своята дейност и макар и с по–малко изяви успява да запази своята самобитност. Участниците й притежават голяма доза самодисциплина и отговорност, при необходимост мобилизират силите си и с достойнство представят фолклора и обичаите на своя етнос.

**Женска танцова формация „Цепина”**

Женска танцова формация „Цепина” се състои от млади, амбициозни, сърдечни жени, които упорито изучават народните танци от различните фолклорни области на страната ни.

В своята 6 годишна дейност формацията е желан участник в изяви организирани от читалището, а така също и на престижни сцени в страната.

През изминалата година танцова Формация „Цепина” претърпя трагична загуба – художественият ръководител на групата Росица Стоицова загуби битката с коварната болест Ковид. Всички бяхме покрусени от тежката и неочаквана загуба. Ще остане завинаги в нашите сърца, запазили свидни спомени за нея и зрънцето любов към танца и фолклора. Нека душата й почива в мир.

**Всички библиотечни и читалищни мероприятия, дейности, концерти, постижения и други събития се публикуват със снимки на страницата на библиотеката и читалището във Фейсбук.**

**Организиране на школи, кръжоци, курсове, клубове, празненства, концерти, чествания**

1. По тази дейност ще се спра на свършеното от Читалището по организиране и провеждане на 22 – рия Международен фолклорен фестивал за автентичен фолклор Дорково 2020 г. Всяка година това е най–мащабното културно мероприятие за селото ни, което изисква сериозна работа по неговата организация и самото провеждане. За огромно съжаление през отчетната година фестивалът трябваше да се проведе във виртуален формат с оглед на безопасност от епидемията от COVID-19. Въпреки тежкото време, в което се намираме, ние трябваше да докажем, че за творчеството няма граници, защото нашият фестивал е традиция, която трябва да продължи. Сигурни бяхме, че събитието може да бъде адаптирано към онлайн света. Да, не беше същото, но не беше и по-лошо, просто беше различно. Тъй като по-голямата част от съвременната общественост борави в интернет пространството с лекота, бе създаден Facebook профил само за фестивала – Международен Фолклорен Фестивал Дорково, нова интернет страница на читалището и специален Youtube канал, на който бяха излъчени фестивалните изпълнения на домакините от ААФ „Овчарска песен”, Влашка група „Фантъна” и виртуалните гости от международните групи - Кипър, Македония, Молдова, Полша, Румъния, Украйна, Сърбия. Всички изпълнения бяха със съпровождаща информация за всеки състав.

Всички те вече са участвали в предишни формати на фестивала и жителите на село Дорково и всички гости са имали удоволствието да се насладят на професионалните им способности и колорита от националните им носии.

 Целта на фестивала е да запази и популяризира изворния фолклор, да затвърди ролята на традиционния фолклор за сплотяване на българската общност, да обогати познанията за световното фолклорно богатство.

Тази предизвикателна ситуация разкри нови хоризонти не само за изпълнители и творци, но и за организаторите на фестивала. Получихме обществено одобрение за инициативата си, която бе популяризирана и в две национални радиостанции – радио „Хоризонт” и радио „Пловдив”.

1. В сградата на читалището ни се проведе програма по проект " За по - добър живот в община Ракитово". Обучението се проведе в три дни на три етапа.
* Ден 1 - Тренинг - обучение на тема " Толерантност ".

Обучението премина в залите на читалището с попълване на необходимите документи и приятни беседи. На всички присъстващи родители бяха раздадени необходимите материали за работа, както и за кафе паузите - пакетче кафе, бисквитка и бутилка минерална вода.

* Ден 2 - Тренинг - обучение на тема " Заедно ".

Премина, както обучението в първия ден.

* Ден 3 - Желани посоки. Ръководство за родители. За изграждане и развитие на преносими умения у децата.

# Ден трети бе най–очакван, най-вече от малките палавници, които бяха активни участници в него. Походът беше съпроводен от лакомства, подаръци, игри и забавления за всички, а най-щастливи от преживяванията естествено бяха децата.

# В тази точка от доклада искам да обърна внимание и на разпространилата се епидемия от COVID – 19, която наложи много промени в работата и в личния живот на хората откакто се наложи пълен локдаун –пълно затваряне на държавата от 13.03.2020 г. В предвид обстановката, в която се намирахме, трябваше целият персонал да излезе в отпуск и това доведе до преждевременно изчерпване на платените отпуски, поради което някои от служителите трябваше дори да излязат в неплатени такива.

# За съжаление, поради всичко случващо се, много от мероприятията и дейностите на читалището се наложи да бъдат отменени или преустановени, а тези които се случваха бяха в нов, кратък вариант.

# Продължаваме да влагаме много енергия и усилия работата на читалището да продължава въпреки усложнената ситуация, която оказва влияние не само на живота и работата в България, но и на всички засегнати страни в световен мащаб. Трудно е, но на предела на разрешенията и според здравните разпоредби оценяваме нашите възможности във всеки един момент и работим съобразно законодателството, за да не се спира културната и просветната дейност в с.Дорково.

# Организационна дейност

# Организационната дейност на читалището се осъществява от избраното на отчетно–изборно събрание през 2020 година Читалищно Настоятелство в състав: Председател – Борислава Балабанова – Деянова и членове Аспарух Попов, Невена Георгиева, Елена Дузова, Георги Гушев, Мария Узунова и Михаил Узунов. Проверителна комисия в състав: Председател – Андрей Пеев, и членове Йорданка Ковачева и Миглена Герасимова.

# През 2020 година са проведени 5 броя заседания. Като изпълнителен орган Читалищното Настоятелство работи усърдно и отговорно за решаването на текущи задачи, които са стояли на преден план, касаещи художествената дейност, библиотечната, организационната и финансовата дейност на читалището.

# Разработване на проекти и кандидатстване по различни програми, участия в обучения

# Важна дейност на читалището е работата по проекти и през 2020 година продължихме да работим по спечелени програми и кандидатствахме по нови такива.

#  Продължаваме работа по програма „Глобални библиотеки” – място за достъп до информация и комуникация.

#  Като членове на Асоциация съвременни читалища-София, правоприемник на Програмата за развитие на читалищата, продължаваме работата в образователен информационен интернет център, който предоставя услуги на населението.

#  Работим по защитен проект по Програма „Българските библиотеки - съвременни центрове за четене и информираност 2020 г.” – втора конкурсна сесия.

#  Кандидатствахме с писма и план–сметка пред общината, за отпускане на дървен материал за отопление през зимния период, за финансова подкрепа относно подготовка и организация за честване на 50-годишен юбилей на ансамбъл „Овчарска песен” и подмяна на част от реквизита на самодейците. Съгласно разработване и прилагане на планове за интегрирано развитие на Община Ракитово за периода 2021 – 2027 г. утвърдени от Министерството на регионалното развитие и благоустройството, НЧ „Св.Св. Кирил и Методий – 1919 г.”, с. Дорково, разработи и изготви план за предвиждащи вътрешни ремонтни дейности на сградата.

#  Участвахме в обучение организирано от РЕКИЦ гр. Пазарджик на тема „Читалищна дейност и коронабезопасност”.

#

# Партньори

# Ръководството на читалището в лицето Борислава Балабанова – Деянова – Председател ЧН, поддържа връзка с местната власт, Кметство Дорково, Община Ракитово, ОБС – Ракитово. Партньори в дейността на читалището са: ОУ „Христо Ботев”, ДГ „3 – ти март”, Клуб на Пенсионера, с които провеждаме съвместни мероприятия.

# Среща добра подкрепа от кмета г–н Николай Ковачев, който в зависимост от възможностите, е помагал за осъществяване дейността на ансамбъла и читалището.

#  Като членове взаимодействаме с Асоциация Съвременни Читалища – София и участваме в отчетните събрания, обучения, семинари.

#  Добри връзки поддържаме и с Регионалния експертен консултативен информационен център – РЕКИЦ – Читалища в гр. Пазарджик, Информационния център в гр. Пазарджик, местни бизнесмени и др.

# Много добри са изградените взаимоотношения и съвместни творчески изяви с формация „ Българско хоро”, гр. София, както и с танцов състав „Загоровче”, гр. Септември.

# Уважаеми читалищни членове, читалищното дело е един постоянен, много динамичен и разнообразен организационен и творчески процес. Ежедневието ни поднася нови и различни възможности за реализация и творчество. Ние ще продължим да полагаме максимални усилия, за да запазим постигнатото, ще творим и обогатяваме дейността си, ще постигаме нови успехи, ще работим за утвърждаване на читалището ни като културен и информационен център. За да го постигнем, разчитаме на вашата подкрепа, на активността и позитивното съдействие.

#

# Благодаря за вниманието!